2014 m. Lietuvos šachmatų čempionatas

2014 m. Lietuvos šachmatų čempionatas – tai 81-asis Lietuvos vyrų ir 67-asis Lietuvos moterų šachmatų čempionatai.

Lietuvos vyrų šachmatų čempionatas 
81-asis Lietuvos vyrų šachmatų čempionatas vyko Vilniuje, 2014 m. balandžio 24 – gegužės 1 d. Lietuvos respublikos Seimo rūmuose Jis turėjo išaiškinti ne tik čempionato prizininkus, bet ir 4 žaidėjus, žaisiančius  2014-15 m. Baltijos zoninėse šachmatų  varžybose dėl vieno kelialapio į 2015 m. pasaulio šachmatų taurės varžybas.

Dalyviai 
Dėl Lietuvos šachmatų čempiono titulo kovojo dešimt dalyvių: praėjusių metų čempionato prizininkai, šių metų pusfinalinių varžybų prizininkai, tituluoti aukščiausio reitingo savininkai arba kviestiniai žaidėjai. Dalyvių reitingo vidurkis – 2388.
Į finalą iš pusfinalio pateko 1-3 vietas užėmę: Emilis Pileckis, Tomas Laurušas ir Sigitas Kalvaitis. Pusfinalyje vyko ir jaunimo iki 20 m. čempionatas. Jame pirmąją vietą užėmė Tomas Laurušas ir dar kartą įgijo teisę žaisti vyrų finale. Į atsiradusią laisvą vietą iš pusfinalio į vyrų finalą buvo įtrauktas Vaidas Šetkauskas.
Iš 2013 m. čempionato, neatvykus žaisti jo čempionui DM D. Zagorskiui, taip pat, buvo įtraukti ir 2-4 vietas užėmę: TM Mindaugas Beinoras, FM Tautvydas Vedrickas DM Vidmantas Mališauskas.
Federacijos sprendimu į čempionatą buvo pakviesti aukštus reitingus turėję didmeistriai Š. Šulskis ir A. Kveinys, bei 2014 m. Lietuvos pusfinalyje jaunimo iki 20 m. amžiaus grupėje 2-ąją vietą užėmęs Titas Stremavičius.

Čempionato eiga 
Varžybos buvo vykdomos klasikine laiko kontrole, ratų sistema: kiekvienam po 90 min./40 ėjimų + 30 min. iki pabaigos + 30 sek po kiekvieno padaryto ėjimo.

Po keturių ratų 

Po keturių ratų priekyje buvo kaunietis DM Šarūnas Šulskis, surinkęs 3,5 taško iš 4 galimų. Toliau sekė du vilniečiai DM Aloyzas Kveinys ir Vaidas Šetkauskas turėję po 2,5 taško. 4-6 vietose stovėjusių Emilio Pileckio, Tomos Laurušo ir Tito Stremavičiaus sąskaitose buvo po 2 taškus.

Po šešių ratų 

Po šešių ratų, tebepirmavo DM Š. Šulskis (5,5 tšk.) atsiplėšęs 1,5 taško nuo antroje vietoje buvusio DM DM A. Kveinio. 3-4 vietose buvę tarptautiniai meistai E. Pileckis ir T. Laurušas buvo surinkę po 3 taškus. Apmaudžiai pralaimėjęs 1-ajame rate Kauno DM Š. Šulskiui,, vilnietis DM Vidmantas Mališauskas sekančias 5 partijas sužaidė lygiosiomis ir, surinkęs 2,5 taško, dalijosi 5-9 vietomis.

Likus ratui 

Po 8 ratų, dar nesibaigus turnyrui, paiškėjo 2014 m. Lietuvos šachmatų čempionas. Tai atsitiko, kai 8 rate, visą turnyrą pirmavęs Kauno DM Š. Šulskis juodosiomis figūromis įveikė vilnietį DM V. Mališauską, surinko 7 taškus ir tapo nebepavejamu. Antroje vietoje buvęs Vilniaus DM Aloyzas Kveinys turėjo 5,5 taško ir prieš artimiausią persekiotoją Tomą Laurušą turėjo tašku daugiau. 4-5 vietose buvę E. Pileckis ir T. Stremavičius turėjo surinkę po 4 taškus ir sėkmingai susiklosčius aplinkybėms paskutiniame rate dar galėjo tikėtis pakovoti dėl bronzos.

Paskutinis ratas 

Paskutiniame rate Aloyzas Kveinys su Šarūnu Šulskiu baigė lygiosiomis ir užsitikrino sidabro medalį (6 tšk.). Šarūnas Šulskis, pridėjęs šį pustaškį, surinko 7,5 taško iš 9 galimų ir 7-ą kartą tapo Lietuvos čempionu. Kaunietis TM Tomas Laurušas, juodosiomis figūromis laimėjęs prieš kitą kaunietį Titą Stremavičių, užsitikrino bronzos medalį (5,5 tšk.). Klaipėdietis TM Mindaugas Beinoras juodosiomis įvekė plungiškį FM Sigitą Kalvaitį, surinko 4,5 taško ir liko 4-as.

Vyrų čempionato lentelė 

2014 m. Lietuvos vyrų šachmatų čempionato partijos

Lietuvos moterų šachmatų čempionatas 
67-iasis Lietuvos moterų šachmatų čempionatas vyko Vilniuje 2014 m. vasario 17 – vasario 23 d., toje pačioje vietoje ir laiku, kaip ir 2014 m. vyrų čempionao pusfinalis. Dalyvavo 25 šachmatininkės, kurios varžėsi šveicariškąja sistema 7 ratus. Galvojimui skirtas laikas kiekvienai buvo po 90 min iki partijos pabaigos, ir po kiekvieno padaryto ėjimo, buvo pridedama po 30 sek.

Moterų čempionato eiga

Po trijų ratų 
Po trijų ratų turnyrinės lentelės priekyje dvi šachmatininkės : MFM Daiva Batytė iš Plungės ir Gintarė Paulauskaitė iš Vilniaus. Abiejų sąskaitoje po 3 taškus. Pustaškiu atsilikusios buvo dvi vilnietės: MTM Salomėja Zaksaitė]] ir Dominyka Batkovskytė. Dar 7 žaidėjos turėjo po du taškus.

Po penkerių ratų 
Po penktojo rato vienvalde lydere buvo vilnietė Gintarė Paulauskaitė turėjusi 4,5 taško iš 5 galimų. Toliau sekė trys žaidėjos surinkusios po 4 taškus Tai plungiškė MFM Daiva Batytė ir dvi vilnietės MTM Salomėja Zaksaitė ir MFM Laima Domarkaitė. Pustaškiu nuo jų buvo atsilikusios: vilnietė Dominyka Batkovskytė ir panevėžietė Rūta Jakaitytė.

Likus vienam ratui 
Šeštajame rate vyko atkaklios kovos tarp pirmavusių turnyre sportininkių: MFM L. Domarkaitė juodosiomis įveikė buvusią lyderę G. Paulauskaitę, o MTM S. Zaksaitė, taip pat juodosiomis MFM D. Batytę. Tik R,. Jakaitytės ir D. Batkovskytės partija pasibaigė taikiai. Be to, artėjant turnyro pabaigai, suaktyvėjo ir kitos, turėjusios po 3 taškus sportininkės: pergales juodosiomis figūromis pasiekė: G. Vanagaitė prieš G. Ramanauskaitę ir M. Mališauskienė – prieš Ž. Urbonavičiūtę.
Tad likus paskutiniam ratui čempionate buvo dvivaldystė: dvi vilnietės MFM L. Domarkaitė ir MTM S.Zaksaitė pirmavo surinkusios po 5 taškus. Trečioje vietoje buvo G. Paulauskaitė, turėjusi 4,5 taško, bet ją dar galėjo pavyti ir aplenkti 5-ių žaidėjų, turinčių po 4 taškus, būrelis, kuriame buvo: MFM D. Batytė, D. Batkovskytė, R. Jakaitytė, M. Mališauskienė ir G. Vanagaitė.

Paskutinis ratas 
Paskutinį ratą sprendėsi medalių ir tolimesniųjų vietų likimas. Abi lyderės vilnietės Laima Domarkaitė ir Salomėja Zaksaitė žaidė tarpusavyje ir baigė partiją lygiosiomis. Abi surinko po 5,5 taško, tačiau Salomėjos Zaksaitės papildomi rodikliai buvo šiek tiek aukštesni už varžovės ir ji tapo Lietuvos moterų šachmatų čempione. Antra liko Laima Domarkaitė. Dominyka Batkovskytė, baltosiomis figūromis, įveikusi Gintarę Paulauskaitę, kaip ir panevėžietės Rūta Jakaitytė bei Giedrė Vanagaitė, surinko po 5 taškus. Tad vietas lėmė papildomi rodikliai, kurie vilnietės Dominykos Batkovskytės buvo aukštesni, tad jai ir atiteko bronzos medalis. Panevėžietės: Rūta Jakaitytė liko ketvirta, Giedrė Vanagaitė – penkta.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. TB1, TB2, TB3, TB5 – papildomi rodikliai. -1 : taip žymimas be žaidimo gautas taškas, kai šveicariškąja sistema rengiamame turnyre, esant nelyginiam dalyvių skaičiui, kažkuriame rate, paskutinėje vietoje esančiam dalyviui pritrūksta varžovų.

2014 m. Lietuvos moterų šachmatų čempionato partijos

Šaltiniai

Išorinės nuorodos 
 Sostinėje prasideda Lietuvos klasikinių šachmatų čempionatas.
 Š. Šulskis įtikinamai laimi šalies čempionatą LR Seimo rūmuose.
 Salomėja Zaksaitė - Lietuvos moterų čempionė.